### | | | | --- | --- | | | | | --- | | **Teknik- og Miljøudvalget** 5. januar 2017 Sagsnr. 710-2016-56308 Dok.nr. 710-2016-401621 Sagsbehandler DPABS | | 3.                   Bevilling til projektering mv. til genopbygning af hal 1 i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, KF-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til bevilling af et rådighedsbeløb
med tilhørende anlægsbevilling på i alt 2 mio. kr. til projektering af
genopførelsen af hal 1 i [adresse], syn og skøn samt allerede
afholdte udgifter i forbindelse med tagkollapset på hallen.

Der vi senere blive forelagt en politisk sag om
anlægsbevilling til genopbygning af hallen.

Natten mellem 5. og 6. november 2016 styrtede dele af taget
på hal 1 i [adresse] sammen med betydelige materielle skader til
følge. Skaderne var så omfattende, at det ikke var muligt at benytte hallen, og
der blev umiddelbart taget skridt til at sikre hallen mod yderligere skader og
fare for sammenstyrtning. Nogle af hallens aktiviteter er flyttet til andre
haller i lokalområdet, og enkelte er blevet aflyst. Der er etableret en
midlertidig gangforbindelse mellem hal 2 og cafeområdet, så adgang hertil kan
fungere, indtil hallen er genopbygget.

Teknik og Kultur har i samarbejde med det rådgivende
ingeniørfirma ALECTIA søgt afklaret, hvad der var årsagen til, at dele af
hallens tag brød sammen. Advokatfirmaet Bech-Bruun er engageret til at yde
juridisk bistand i forbindelse med begæring af syn og skøn og tilrettelæggelse
af den juridiske proces i forlængelse heraf.

Resultatet af ALECTIA’s analyser foreligger nu i
rapportform, og rapporterne er vedlagt som bilag.

**VURDERING**

Hal 1 blev, som den nyeste hal i [adresse],
indviet i september 2011. Hallen er en moderne idrætshal, der modsvarer tidens
behov med hensyn til funktion og kapacitet. Det anbefales derfor, at hallen
genopføres med samme funktion og kapacitet som før taget kollapsede.

På baggrund af ALECTIA’s rapporter og vurdering efter
sammenstyrtningen anbefales det, at hallen genopbygges. I forbindelse med
genopbygningen foretages en udbedring af de i rapporten beskrevne
fejlkonstruktioner mm.

Det vurderes, at det i vid udstrækning er muligt at flytte
de hidtidige aktiviteter i hal 1 til henholdsvis hal 2 og andre haller i
lokalområdet, indtil hal 1 er genopbygget og klar til brug.

På nuværende tidspunkt forventes den genopbyggede hal at
kunne stå færdig ultimo 2017. Overordnet proces- og tidsplan er vedlagt som
bilag, idet det understreges, at planen hvile på en række forudsætninger, der
meget vel kan ændres i forløbet.

**ØKONOMI**

Der søges om rådighedsbeløb med tilhørende anlægsbevilling
på i alt 2 mio. kr.  Rådighedsbeløbet foreslås finansieret af kassen.

Anlægsbevillingen søges til dækning af allerede afholdte
udgifter til bygningssikring, ekstern rådgivning til forundersøgelser, tekniske
registreringer mm. samt bistand til den juridiske proces og indledende arbejder
i forbindelse begæring af syn og skøn.

Endvidere skal anlægsbevillingen dække anlægsudgifter til
projektering og udbud samt juridiske og tekniske sagsomkostninger til syn og
skøn samt eventuelle andre retslige krav mm. i forbindelse med genopbygning af
hal 1 ved [adresse].

Udgifternes fordeling på hovedaktiviteter fremgår af
nedenstående tabeller, hvor tabel 1 beskriver afholdte udgifter i 2016, og
tabel 2 beskriver de estimerede udgifter i 2017 forbundet med projektet:

Tabel 1: Afholdte udgifter i 2016

|  |  |
| --- | --- |
| Hovedaktivitet: | Udgift: |
| Udgifter afholdt i 2016 til skadesservice, sikring af bygningen, nedbrydning, affugtning, midlertidige adgangsveje mm. | 640.000 kr. |
| Udgifter til andre haller og indtægtstab fra kommercielle arrangementer fraregnet udgift til rengøring af hal 1 i to måneder | 19.000 kr. |
| Ekstern rådgivning og juridisk bistand | 251.000 kr. |
| Interne udgifter til mandtimer i [adresse] | 140.000 kr. |
| Forbrug i 2016 i alt | 1.050.000 kr. |

Tabel 2: Estimerede udgifter i 2017

|  |  |
| --- | --- |
| Hovedaktivitet: | Udgift: |
| Ekstern rådgivning til projektering og udbud samt bygherreomkostninger mm. | 420.000 kr. |
| Sagsomkostninger i forbindelse med juridisk og teknisk bistand til gennemførelse og vurdering af syn og skøn samt begæring af eventuelle retslige krav mm. | 300.000 kr. |
| Udgifter til haller i lokalområdet og indtægtstab fra kommercielle arrangementer fraregnet udgift til rengøring i hal 1 – anslået for 12 måneder | 230.000 kr. |
| Estimeret forbrug i 2017 i alt | 950.000 kr. |

Det samlede behov for rådighedsbeløb til allerede afholdte
udgifter i 2016 og estimerede anlægsudgifter til projektering samt til
juridiske og tekniske sagsomkostninger i forbindelse med syn og skøn m.v. i
2017 udgør 2 mio. kr.

Det bemærkes, at der kan forekomme yderligere udgifter til
afværgeforanstaltninger, indtil genopbygningen kan sættes i værk. Eventuelle
udgifter hertil indarbejdes i en kommende anlægsbevilling til genopbygningen.

Teknik og Kultur vil i samarbejde med ekstern rådgiver beregne
det samlede behov for anlægsbevilling til det kommende byggearbejde. På den
baggrund vil Teknik og Kultur søge en anlægsbevilling til udførelse af
genopbygningen af hallen. Sag forventes forelagt Byrådet i marts 2017.

Desuden må det forventes, at der kan komme udgifter til yderligere
afværgeforanstaltninger, ligesom opgørelsen af afholdte udgifter i 2016 beror
på et skøn, der først endeligt kan opgøres i januar 2017.

**INDDRAGELSE**

Byrådet blev på temamøde 29. november 2016 orienteret om
status på ALECTIA’s konklusioner samt om Bech-Bruuns juridiske anbefalinger til
den videre proces.

Teknik og Kultur vil i samarbejde med ekstern rådgiver
forestå genopbygningen af hal 1 til samme kapacitet og funktion som før
tagkollapset, ligesom Teknik og Kultur vil være i løbende dialog med brugerne
om fordeling af tider i hallerne i lokalområdet, indtil hallen kan ibrugtages.

**INDSTILLING**

Direktøren for Teknik og Kultur indstiller til Byrådet:

1. At godkende et rådighedsbeløb med
tilhørende anlægsbevilling på 2 mio. kr. til projektering, syn og skøn samt
dækning af afholdte udgifter mm. i forbindelse med kollapset af hal 1 i [adresse]
Idrætscenter

2. At rådighedsbeløbet finansieres af kassen.

**BESLUTNING**

**Bilag**

|  |  |
| --- | --- |
| Ebbe Bertelsen, rapport om afløbsforhold, 29-11-2016 | 710-2016-407058 |
| Ebbe Bertelsen, rapport om statiske forhold, 29-11-2016 | 710-2016-407063 |
| Proces- og tidsplan, genopbygning af hal 1 | 710-2016-407851 |